O‘ZBEKISTON RESPUBLIKASI HUKUMATINING AYRIM QARORLARIGA O‘ZGARTIRISh VA QO‘ShIMChALAR KIRITISh, ShUNINGDEK BA’ZILARINI O‘Z KUChINI YO‘QOTGAN DEB HISOBLASh TO‘G‘RISIDA (O‘ZBEKISTON RESPUBLIKASINING “ALKOGOL VA TAMAKI MAHSULOTLARINING TARQATILIShI HAMD

O‘zbekiston Respublikasining “Alkogol va tamaki mahsulotlarining tarqatilishi hamda iste’mol qilinishini cheklash to‘g‘risida” 2011-yil 5-oktabrdagi O‘RQ-302-son Qonunini amalga oshirish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin. 
 2. Vazirlar Mahkamasining “Pivoni chakana sotishni tartibga solishga doir qo‘shimcha chora-tadbirlar to‘g‘risida” 2009-yil 26-oktabrdagi 282-son qarori (O‘zbekiston Respublikasi QT, 2009-y., 9-10-son, 69-modda) o‘z kuchini yo‘qotgan deb hisoblansin. 
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.
 1. Vazirlar Mahkamasining “Bozorlarda sifatsiz oziq-ovqat tovarlari sotilishini bartaraf etish chora-tadbirlari to‘g‘risida” 1998-yil 4-sentabrdagi 378-son qarorining 1-bandida (O‘zbekiston Respublikasi QT, 1998-y., 9-son, 32-modda):
 birinchi xatboshidagi “alkogolli va” hamda “tamaki mahsulotlari” so‘zlari chiqarib tashlansin; 
 ikkinchi xatboshi quyidagi tahrirda bayon qilinsin:
 “Bunda aholiga o‘simlik yog‘i, alkogol va tamaki mahsulotlarini sotish faqat yuridik shaxs shaklidagi chakana savdo tashkilotlari tomonidan nazorat-kassa apparatlari va to‘lovlarni bank plastik kartochkalaridan qabul qilish terminallari bilan jihozlangan turg‘un savdo shoxobchalari orqali amalga oshiriladi”.
 2. Vazirlar Mahkamasining “O‘zbekiston Respublikasida chakana savdo qoidalarini hamda O‘zbekiston Respublikasida umumiy ovqatlanish mahsulotlarini (xizmatlarini) ishlab chiqarish va sotish qoidalarini tasdiqlash to‘g‘risida” 2003-yil 13-fevraldagi 75-son qarorida (O‘zbekiston Respublikasi QT, 2003-y., 2-son, 15-modda):
 a) 1-ilovada (O‘zbekiston Respublikasida chakana savdo qoidalari): 
 12-bandga quyidagi mazmundagi xatboshi qo‘shilsin:
 “Alkogol va tamaki mahsulotlari sotish joylarida ularni 20 yoshga to‘lmagan shaxslarga sotishga yo‘l qo‘yilmasligi, shuningdek alkogol va tamaki mahsulotlarining inson sog‘lig‘iga salbiy ta’siri to‘g‘risidagi ogohlantiruvchi yozuv joylashtirilgan bo‘lishi kerak”;
 37-bandning o‘ninchi xatboshi quyidagi tahrirda bayon qilinsin:
 “- tamaki mahsuloti qutisi (o‘rami) old tomoni asosiy maydonining kamida qirq foizini va orqa tomonidagi asosiy maydonning kamida 40 foizini egallaydigan, shuningdek alkogolli mahsulot idishi etiketkasi asosiy maydonining kamida 40 foizini egallaydigan matnli yozuv va (yoki) rasm shaklidagi tibbiy ogohlantirish bo‘lishi kerak”;
 47-band quyidagi tahrirda bayon qilinsin:
 “47. Tamaki mahsulotlarini aksiz markalarisiz va 20 yoshdan kichik shaxslarga sotishga ruxsat berilmaydi”;
 V bo‘limning nomi quyidagi tahrirda bayon qilinsin:
 “V. Alkogol va tamaki mahsulotlari bilan chakana savdo qilish xususiyatlari”;
 57-band quyidagi tahrirda bayon qilinsin:
 “57. Alkogolli mahsulotlar bilan chakana savdo qilish belgilangan tartibga muvofiq berilgan alkogolli mahsulotlar bilan chakana savdo huquqi uchun ruxsatnoma asosida va ushbu maqsadlar uchun himoyalangan fiskal xotiraga ega bo‘lgan nazorat-kassa mashinalaridan, shuningdek bank plastik kartochkalaridan to‘lovlarni qabul qilish bo‘yicha hisob-kitob terminallaridan majburiy tartibda foydalangan holda amalga oshiriladi”;
 58-bandda:
 birinchi xatboshi quyidagi tahrirda bayon qilinsin:
 “58. Sifatiga ko‘ra standartlarning majburiy talablariga va texnik shartlarga muvofiq bo‘lgan, belgilangan namunadagi aksiz markalari bilan markalangan (pivodan tashqari) alkogol va tamaki mahsulotlari sotilishi kerak”;
 ikkinchi xatboshidagi “alkogolli ichimliklar” so‘zlari “alkogol va tamaki mahsulotlari” so‘zlari bilan almashtirilsin;
 beshinchi xat boshiga “nazorat-kassa mashinalarini” so‘zlaridan keyin “va bank plastik kartochkalaridan to‘lovlarni qabul qilish bo‘yicha hisob-kitob terminallarini” so‘zlari qo‘shilsin;
 59-banddagi “alkogolli ichimliklarni” so‘zlari “alkogolli mahsulotlarni” so‘zlari bilan almashtirilsin;
 60-band quyidagi tahrirda bayon qilinsin:
 “60. Alkogol va tamaki mahsulotlarini:
 20 yoshga to‘lmagan shaxslarga;
 muvofiqlik sertifikatisiz;
 yaroqlilik muddati o‘tib ketgan holda;
 aksiz markalari bilan markalanmagan holda (pivodan tashqari) yoki qalbaki aksiz markalari bilan;
 ishlab chiqarilgan korxonani aniqlash imkonini beradigan darajada aniq markalanmagan holda;
 alkogolli mahsulotlar tayyorlashga litsenziyasi bo‘lmagan mahalliy ishlab chiqaruvchi tomonidan tayyorlanganda;
 alkogol va tamaki mahsulotlarini yetkazib berish huquqiga ega bo‘lmagan yoki bojxona tartibga solishi, savdo belgilari va firma nomlaridan foydalanish sohasidagi qonun hujjatlarida, boshqa normativ-huquqiy hujjatlarda belgilangan qoidalarni buzgan holda yetkazib bergan yetkazib beruvchilardan sotib olinganda;
 alkogolli mahsulotlarni saqlash va sotish uchun sanitariya normalari va qoidalariga muvofiq bo‘lmagan xona va joylarda;
 ta’lim, sport va diniy muassasalardan kamida besh yuz metr radiusda joylashgan savdo korxonalarida;
 tamaki mahsulotlariga nisbatan – donalab, qutisiz (o‘ramsiz);
 savdo avtomatlari orqali;
 jamoat transporti bekatlarida, shu jumladan metropoliten bekatlarida, jamoat joylarida va dam olish joylarida, davolash-profilaktika va sport-sog‘lomlashtirish muassasalari hududida, ushbu muassasalar va ishlab chiqarish korxonalarining oshxonalarida, aeroportlarga, temir yo‘l vokzallari va avtostansiyalarga tutashib ketgan joylarda joylashgan savdo korxonalarida;
 etiketkalarsiz, iflos (ichki yoki tashqi tomoni), singan (og‘zi uchgan, yorilgan), tiqini uchgan, umumiy ko‘rinishi tiniq bo‘lmagan, chet narsalar aralashgan, cho‘kindili butilkalarda (vinolar to‘plamidan tashqari); 
 alkogolli mahsulotlarga qonun hujjatlarida belgilangan eng past chakana narxdan past narxlarda (pivodan tashqari) sotish taqiqlanadi”;
 61-bandning birinchi xatboshidagi “alkogolli ichimliklar” so‘zlari “alkogol va tamaki mahsulotlari” so‘zlari bilan almashtirilsin;
 62-banddagi “alkogolli ichimliklarni” so‘zlari “alkogol va tamaki mahsulotlari” so‘zlari bilan almashtirilsin;
 63-band quyidagi tahrirda bayon qilinsin:
 “63. Alkogolli mahsulotlarni sotish chog‘ida sotuvchi sotuvdagi mavjud tovar namunalariga mahsulot nomi yozilgan, ularning idishi va qadoqlash qiymati qo‘shilgan narxlari ko‘rsatilgan narxnomalarni birkitib qo‘yadi”;
 64-band quyidagi tahrirda bayon qilinsin:
 “64. Sotuvchi-xodimlarning ish o‘rinlari (alkogolli mahsulotlarni quyib sotuvchi shaxslar uchun) tegishli savdo uskunasi, davlat tekshiruvidan o‘tgan o‘lchov menzurkalari va o‘lchov krujkalari bilan jihozlangan va alkogolli mahsulotlarni 20 yoshga to‘lmagan shaxslarga sotishga yo‘l qo‘yilmasligi, alkogolli mahsulotlarning inson sog‘lig‘iga salbiy ta’siri to‘g‘risidagi ogohlantiruvchi yozuvga ega bo‘lishi kerak”;
 65 va 66-bandlardagi “alkogolli ichimliklar” so‘zlari “alkogol va tamaki mahsulotlari” so‘zlari bilan almashtirilsin; 
 67-band quyidagi tahrirda bayon qilinsin:
 “67. Pivo alkogolli mahsulot hisoblanadi (alkogolsizlari bundan mustasno). Pivoni (alkogolsizlari bundan mustasno) alkogolli mahsulotlar bilan chakana savdo huquqi uchun ruxsatnoma mavjud bo‘lgan taqdirda yuridik shaxslar tomonidan sotishga yo‘l qo‘yiladi”;
 189-bandning o‘n beshinchi xatboshi quyidagi tahrirda bayon qilinsin:
 “alkogol va tamaki mahsulotlarini sotish”;
 b) 2-ilovaning (O‘zbekiston Respublikasida umumiy ovqatlanish mahsulotlarini (xizmatlarini) ishlab chiqarish va sotish qoidalari) 25-bandi o‘ninchi xatboshi quyidagi tahrirda bayon qilinsin:
 “alkogol va tamaki mahsulotlarini sotish”;
 3. Vazirlar Mahkamasining 2003-yil 4-noyabrdagi 482-son qarori (O‘zbekiston Respublikasi QT, 2003-y., 11-son, 108-modda) bilan tasdiqlangan Avtomobil transportida yo‘lovchilar va bagajni tashish qoidalari 15-bandining “b” kichik bandi quyidagi tahrirda bayon qilinsin:
 “b) alkogol va tamaki mahsulotlarini iste’mol qilish”.